ئێساڵ وشکەساڵی و کەمئاۋی زۆرش پەی ژیوگەی و دارستانەکان ئاوردەن و ڕووبەڕوو وشکشبییەش کەردێنێوە. هامکات باڵندێ و ئاژەڵێ کۆیێ وەرو وشکبییەی هانێ و سەرچەمەکان، ئەگەرو فۆتیایشان هەن. پەی ئانەیە ئاژەڵێ و باڵندەک نەفۆتاینێ، 
جە شارچەو  میراوای سەر بە سەلاس و باوەجانی، بەهمکای مەردومی ٣٩ ئاۋوەرێ (حەوزچێ ئاۋێ) پەی باڵندێ و ئاژەڵێ ناوچەکەی دروسێ کریێنێ تاوەکو جە ڕاشانەوە جە تەژنەیی و بێئاۋی ڕزگارێ بکریانێ.
